ऑल इंडिया मजलिस-ए-इत्तेहादुल मुस्लिमीन (एआईएमआईएम) के अध्यक्ष असदुद्दीन ओवैसी ने रविवार को एक बार फिर से बेहद तीखे अंदाज में केंद्र और भाजपा सरकार पर हमला बोला. उन्होंने महाराष्ट्र के बीड में एक रैली को संबोधित करते हुए यूपी के हापुड़ में हुई मौत का जिक्र करते हुये कहा, उठो अपने हक के लिये लड़ो. अगर जिंदा रहना है तो अपने उम्मीदवार को वोट करो. अपने लोगों को जिताओ. आमतौर पर केंद्र पर हमलावर रहने वाले ओवैसी ने इस सभा में सिर्फ मुस्लिम वोटरों पर ही फोकस रखा. उन्होंने इस दौरान कई विवादित बातें भी कहीं.